Mažeikiai rajoon

Mažeikiai rajoon on 1. järgu haldusüksus (rajoon) Leedus endise Telšiai maakonna aladel. Rajoon piirneb põhjas Lätiga.

Piirkonna pindala on 1220 ruutkilomeetrit ja selle rahvaarv oli 2014. aastal 56 143.

Rajoon moodustati 1950. aastal. Rajoon koosneb järgmistest valdadest: Laižuva, Mažeikiai, Reivyčiai, Seda, Šerkšnėnai, Tirkšliai, Viekšniai ja Židikai vald. Eraldi haldusüksus on Mažeikiai linn.

pisi|tühi|Mažeikiai rajooni omavalitsused

Halduskeskus on Mažeikiai linn. Teised suuremad asulad on Seda ja Viekšniai linn ning Leckava, Laižuva, Pikeliai, Tirkšliai ja Židikai alev. 2011. aasta seisuga olid elanikest 96% leedulased, 2,29% venelased, 0,32% valgevenelased, 0,23% ukrainlased, 0,17% lätlased, 0,13% poolakad ja 0,8% oli teistest rahvustest.

Rajooni suurim jõgi on Venta jõgi. Teised tähtsamad jõed on selle lisajõed Šerkšnė, Varduva, Vadakstis. Suurim järv on Plinkšėse järv. Rajoon asub suuremalt osalt Kesk-Venta madalikul, osalt ka Lääne-Kurzeme kõrgustikul (kõrgeim koht 123 meetrit Petraičiai küla all) ja Lääne-Žemaidi lavamaal (Sellel paikneb Dagiai küla all rajooni kõrgeim koht - 146,9 meetrit).

Mažeikiai rajooni territoorium jääb osaliselt Venta regionaalpargi territooriumile.

 Viited 

 Välislingid 

 Rajooni koduleht (leedu keeles)
 Mažeikiai rajooni entsüklopeedia (leedu keeles)

Kategooria:Telšiai maakonna omavalitsused